STRATÉGIA ROZVOJA 
PRÁCE S MLÁDEŽOU 
V MESTE PRIEVIDZA 
DO ROKU 2020 

(Návrh)
OBSAH

ÚVOD
VÝCHODISKOVÉ DOKUMENTY
PRIORITY A CIELE MESTA PRIEVIDZA V KĽÚČOVÝCH OBLASTIACH ROZVOJA PRÁCE S MLÁDEŽOU
VZDELÁVANIE
ZAMESTNANOSŤ
TVORIVOSŤ A PODNIKAVOSŤ
PARTICIPÁCIA
MLÁDEŽ A SVET
ZDRAVIE A ZDRAVÝ ŽIVOTNÝ ŠTÝL
OCHRANA ŽIVOTNÉHO PROSTREDIA
SOCIÁLNE ZAČLENENIE
DOBROVOĽNÍCTVO
PRÁCA S MLÁDEŽOU
IMPLEMENTÁCIA, REALIZÁCIA A HODNOTENIE STRATÉGIE
NÁVRH UZNESENÍ

ÚVOD

Mladí ľudia vo veku do 30 rokov predstavujú podstatnú časť obyvateľstva Slovenskej republiky. Deti a mládež majú špecifické potreby, ktoré je potrebné brať do úvahy v procese ich prípravy pre spoločenský a pracovný život. Patria k najzraniteľnejším skupinám v spoločnosti a zároveň sú cenným zdrojom jej rozvoja.

Na národnej aj regionálnej úrovni sú v Slovenskej republike prijaté strategické dokumenty, ktoré určujú ciele národnej a regionálnej politiky vo vzťahu k mládeži. Podľa úloh implementačných štruktúr Stratégie Slovenskej republiky pre mládež na roky 2014 – 2020 majú obce po zohľadnení vlastných špecifík a možností tvoriť a realizovať vlastné stratégie vo vzťahu k mládeži na úrovni obce. Na základe toho mesto Prievidza prijíma túto stratégiu.
 
Stratégia rozvoja práce s mládežou v meste Prievidza do roku 2020 je strategickým dokumentom, ktorý definuje najmä priority a ciele mesta Prievidza v kľúčových oblastiach rozvoja práce s mládežou. Hlavným cieľom samosprávnej politiky vo vzťahu k deťom a mládeži je vytvoriť podmienky a príležitosti pre zvyšovanie kvality života mladých ľudí žijúcich a pôsobiacich na území mesta Prievidza.

VÝCHODISKOVÉ DOKUMENTY

Východiskami stratégie, ktoré určujú aj princípy samosprávnej stratégie, sú schválené dokumenty na národnej a regionálnej úrovni:
1.	Stratégia Slovenskej republiky pre mládež na roky 2014 – 2020
2.	Koncepcia rozvoja práce s mládežou v Trenčianskom samosprávnom kraji do roku 2020
3.	Koncepcia rozvoja práce s mládežou na roky 2016 – 2020 (schválená uznesením Vlády SR č. 16 dňa 13. januára 2016)
4.	Národná správa o štátnej politike vo vzťahu k deťom a mládeži v Slovenskej republike
5.	Zákon č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov
6.	Zákon č. 282/2008 Z.z. o podpore práce s mládežou a o zmene a doplnení zákona č. 131/2002 Z.z. o vysokých školách a o zmene a doplnení niektorých zákonov v znení neskorších predpisov (ďalej len “zákon o podpore práce s mládežou”)

PRIORITY A CIELE MESTA PRIEVIDZA V KĽÚČOVÝCH OBLASTIACH ROZVOJA PRÁCE S MLÁDEŽOU

Východiskové dokumenty určili kľúčové oblasti rozvoja práce s mládežou. Mesto Prievidza nadväzuje na oblasti tak, ako sú definované v Koncepcii rozvoja práce s mládežou v Trenčianskom samosprávnom kraji do roku 2020 a stanovuje si v desiatich kľúčových oblastiach svoje priority a ciele. 

Podrobné charakteristiky jednotlivých kľúčových oblastí sú uvedené vo východiskových dokumentoch.

VZDELÁVANIE

Priority mesta Prievidza do roku 2020:
1.	Podpora spolupráce formálneho a neformálneho vzdelávania pri rozvoji kompetencií mladých ľudí.
2.	Podpora rozvoja kompetencií a informovanosti zástupcov a koordinátorov žiackych školských rád.
3.	Podpora sieťovania žiackych školských rád a prenášanie ich skúseností a vedomostí.

Ciele mesta Prievidza do roku 2020:
1.	Pokračovať v zvolávaní neformálneho Fóra detí a mládeže mesta Prievidza za účasti členov žiackych školských rád.
2.	Pripravovať špecifický program zameraný na rozvoj kompetencií a informovanosti, ako aj prenášanie skúseností a vedomostí členov žiackych školských rád.
3.	Iniciovať pravidelné stretnutia členov žiackych školských rád s cieľom rozvoja zručností a prenosu skúseností ich členov.
4.	Pravidelne informovať o možnostiach formálneho a neformálneho vzdelávania na území mesta.

ZAMESTNANOSŤ

Priority mesta Prievidza do roku 2020:
1.	Podpora odborného vzdelávania a kariérneho poradenstva.

Ciele mesta Prievidza do roku 2020: 
1.	Podporovať a rozvíjať aktivity zainteresovaných subjektov, zameraných na kariérne poradenstvo.
2.	Vytvárať naďalej priestor na prezentáciu odborného vzdelávania a kariérneho poradenstva formou prezentačných aktivít stredných škôl, tzv. Dňa s mládežou.

TVORIVOSŤ A PODNIKAVOSŤ

Priority mesta Prievidza do roku 2020:
1.	Podpora duálneho systému vzdelávania.
2.	Podpora vzniku priestorov pre mladých ľudí na podporu ich tvorivosti.
3.	Podpora propagácie dobrých príkladov z praxe.

Ciele mesta Prievidza do roku 2020: 
1.	Vyhľadávať a podporovať projekty na všetkých úrovniach systému vzdelávania, ktoré podporujú tvorivosť a podnikavosť mladých ľudí, duálne vzdelávanie a prenos dobrých príkladov praxe.

PARTICIPÁCIA

Priority mesta Prievidza do roku 2020:
1.	Podpora partnerstva a komunikácie medzi školou a mladým človekom.
2.	Rozvíjať formy participácie mládeže na verejnom živote.

Ciele mesta Prievidza do roku 2020: 
1.	Vytvárať platformy na sieťovanie, výmeny know-how a prenos dobrých príkladov z praxe.
2.	Podporovať rozvoj a zdieľanie skúseností koordinátorov žiackych školských rád.

MLÁDEŽ A SVET

Priority mesta Prievidza do roku 2020:
1.	Zvyšovanie informovanosti a propagácia globálnych tém a mobility.

Ciele mesta Prievidza do roku 2020: 
1.	Podporovať rozvoj kľúčových kompetencií mladých ľudí (kritické myslenie, uvedomenie si súvislostí medzi vlastným konaním a globálnym dopadom, práca s informáciami, kritická reflexia médií a pod.)
2.	Podporovať zvyšovanie informovanosti o existujúcich grantových programoch v oblasti mobility.
3.	Podporovať podujatia a aktivity zamerané na zvyšovanie informovanosti o našej kultúre a iných kultúrach a o globálnych témach.
4.	Podporovať projekty spolupráce mládeže s partnerskými mestami.
 
ZDRAVIE A ZDRAVÝ ŽIVOTNÝ ŠTÝL

Priority mesta Prievidza do roku 2020:
1.	Podpora zdravia a zdravého životného štýlu mladých ľudí.
2.	Podpora vytvárania podmienok na športovanie a realizáciu voľnočasových aktivít, zameraných na zdravý životný štýl mladých ľudí.

Ciele mesta Prievidza do roku 2020: 
1.	Zachovať systém podpory prevádzkovania športovísk na území mesta.
2.	Zachovať a rozvíjať dotačné schémy zamerané na vytváranie príležitostí mladých ľudí na športové vyžitie a realizáciu voľnočasových aktivít.
3.	Podporovať vytváranie podmienok na realizáciu aktivít zameraných na zdravie a zdravý životný štýl mladých ľudí.

OCHRANA ŽIVOTNÉHO PROSTREDIA

Priority mesta Prievidza do roku 2020:
1.	Podpora environmentálnej výchovy a ochrany životného prostredia.

Ciele mesta Prievidza do roku 2020: 
1.	Podporovať environmentálnu výchovu na školách. 
2.	Rozvíjať projekty zamerané na environmentálnu výchovu na celomestskej úrovni.
3.	Podporovať prevenčné, propagačné a osvetové aktivity. 
4.	Podporovať aktivity mladých ľudí v rámci environmentálneho projektu TSK „Zelená župa“.

SOCIÁLNE ZAČLENENIE

Priority mesta Prievidza do roku 2020:
1.	Rozvoj prevenčných aktivít a informovanosti v oblasti sociálnej inklúzie.
2.	Rozvoj vzdelávania v aktuálnych témach ako extrémizmus, sekty, xenofóbia a kyberšikana.

Ciele mesta Prievidza do roku 2020: 
1.	Podporovať aktivity zamerané na podporu učenia sa hodnotám – rešpektu, občianskym povinnostiam, spoločenskej zodpovednosti a ďalším.
2.	Podporovať spoluprácu s komunitnými centrami, nízkoprahovými klubmi, rodinnými centrami a ďalšími subjektmi pri prevenčných aktivitách.
3.	Podporovať projekty zamerané na vzdelávanie pedagógov a mladých ľudí v oblasti aktuálnych tém ako extrémizmus, sekty, xenofóbia a kyberšikana.

DOBROVOĽNÍCTVO

Priority mesta Prievidza do roku 2020:
1.	Podpora dobrovoľníctva v meste Prievidza.
2.	Podpora koordinácie dobrovoľníckych akcií.
3.	Finančná podpora dobrovoľníckych aktivít.

Ciele mesta Prievidza do roku 2020: 
1.	Podporovať rozvoj spolupráce so ZŠ a SŠ pri rozvoji dobrovoľníctva.
2.	Podporovať aktivity zamerané na spoločenské uznanie prínosov dobrovoľníctva pre dobrovoľníkov a komunitu.
3.	Mapovať a zviditeľňovať organizácie pracujúce s dobrovoľníkmi a dobrovoľnícke aktivity.
4.	Podporovať dobrovoľnícke aktivity a podujatia dotáciami z rozpočtu mesta.

PRÁCA S MLÁDEŽOU

Priority mesta Prievidza do roku 2020:
1.	Podpora spolupráce inštitúcií a subjektov, ktoré pôsobia v oblasti práce s mládežou.
2.	Mapovanie potrieb mladých ľudí a koordinácia práce s mládežou na úrovni mesta.

Ciele mesta Prievidza do roku 2020: 
1.	Podporovať vyhľadávanie a existenciu vhodných priestorov pre prácu s mládežou, nízkoprahových klubov pre mladých ľudí a iných priestorov pre aktivity mladých ľudí.
2.	Časť úväzku zamestnanca samosprávy alebo ňou zriadenej organizácie zamerať na mapovanie potrieb mladých ľudí a koordináciu práce s mládežou na území mesta.
3.	Podporovať aktivity, ktoré sú navrhované a realizované na základe potrieb mladých ľudí.

IMPLEMENTÁCIA, REALIZÁCIA A HODNOTENIE STRATÉGIE

Mesto Prievidza pri vykonávaní samosprávnej politiky vo vzťahu k deťom a mládeži spolupracuje so školami a školskými zariadeniami, orgánmi štátnej správy, obcami, mestami, mimovládnymi organizáciami, zamestnávateľmi a ďalšími aktérmi na svojom území a podporuje synergiu opatrení v jednotlivých oblastiach rozvoja práce s mládežou.

Predkladaná stratégia si kladie za cieľ vytvoriť podmienky a príležitosti pre zvyšovanie kvality života mladých ľudí na území mesta Prievidza. Za základné hodnoty vo vzťahu k deťom a mládeži mesto Prievidza považuje rovnosť, spoluprácu, rešpekt a spoluzodpovednosť. Stratégia rozvoja práce s mládežou v meste Prievidza do roku 2020 je otvorený dokument, ktorý je možné aktualizovať.

Hodnotenie plnenia tejto stratégie sa uskutoční v polovici jej realizácie, v roku 2018 a v závere jej platnosti, v roku 2020. Hodnotenie stratégie bude koordinovať príslušná komisia pri Mestskom zastupiteľstve v Prievidzi. 

NÁVRH UZNESENÍ

Mestská rada
uznesenie č. ...../2017
I. berie na vedomie
návrh Stratégie rozvoja práce s mládežou v meste Prievidza do roku 2020 
II. odporúča – neodporúča MsZ
schváliť Stratégiu rozvoja práce s mládežou v meste Prievidza do roku 2020.

Mestské zastupiteľstvo
uznesenie č. ...../2017
I. berie na vedomie
návrh Stratégie rozvoja práce s mládežou v meste Prievidza do roku 2020 
II. schvaľuje - neschvaľuje 
Stratégiu rozvoja práce s mládežou v meste Prievidza do roku 2020.